Във връзка с постъпило уведомление с вх. № ОВОС-1426/16.05.2022г. и допълнителна информация с вх. № ОВОС-1426-2/24.06.2022г. и вх. № ОВОС-1426-8/12.10.2022г. и вх. № ОВОС-1426-9/21.10.2022г. за инвестиционно предложение (ИП): „Изграждане на кариера в концесионна площ (200.1 дка) за добив на пясъци и чакъли от находище „Чайкъра–2”, участък „Чайкъра–2–изток“, землища на кв. „Горни Воден“ и кв. „Долни Воден“ на гр. Асеновград, община Асеновград, област Пловдив“ и становище на БД ИБР-Пловдив с изх. №ПУ-01-707(3)/04.01.2023г., с възложител: „ЗАПРЯНОВИ-03“ ООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Така заявеното инвестиционно предложение е свързано с изграждане на кариера в концесионна площ (200.1 дка) за добив на пясъци и чакъли от находище „Чайкъра–2”, участък „Чайкъра–2–изток“, землища на кв. „Горни Воден“ и кв. „Долни Воден“ на гр. Асеновград, община Асеновград, област Пловдив. Инвестиционното предложение ще се реализира за срок от 35 (тридесет и пет) години.

Съгласно предоставената информация Министерството на енергетиката (МЕ) и „Запрянови-03” ООД, гр. Асеновград са сключили договор на 07.12.2016г. за проучване на строителни материали в площ „Чайкъра 2”. Изработен е цялостен работен проект за проучване, съгласно работната програма в договора и одобрената от МЕ методика за проучване на пясъци и чакъли. С писмо с изх. № НСЗП-376/21.12.2016г. Министерството на околната среда и водите (МОСВ) обявява решението си, че изпълнението на проекта няма да повлияе на защитените зони от екологичната мрежа „Натура 2000“. На основание решението на МОСВ, Министерството на енергетиката издава писмо с изх. № Е-26-З-5/12.01.2017г., в което съобщава на дружеството, че договора влиза в сила от 21.12.2016г. От дата 21.12.2016г. започва да тече едногодишния срок на проучване до дата 21.12.2017г. След съгласуване на цялостния проект, дружеството изпълни работната програма и установи в площта находище на пясъци и чакъли, годни за бетони, пътни основи и обратни насипи. Резултатите от проучването са обобщени в геоложки доклад, внесен в МЕ, придружен с кондиции и заявление за търговско откритие. Геоложкият доклад и заявлението за търговско откритие са заведени в МЕ на 02.11.2017г., тоест то е внесено в срока на разрешението, до 21.12.2017г.

Геоложкият доклад, кондициите и заявлението за търговско откритие са разгледани на заседание на Специализираната експертна комисия (СЕК) по запасите към МЕ. С протокол № НБ-1/08.01.2018г. на СЕК са утвърдени запасите на находище „Чайкъра - 2”, като е прието и утвърдено търговско откритие с название „Чайкъра - 2”.

Концесионната площ (200.1 дка; 200108 м²) включва участък „Чайкъра-2-изток” (195 дка; 195001 м²) и съпътстваща площ (5.1 дка; 5107 м²) за обслужване на добива. Целта на инвестиционното предложение е в периода на концесията, годишно да бъдат добити по 30000 м³ пясъци и чакъли.

Така заявеното инвестиционно предложение попада в обхвата на т. 2, буква „а“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

На основание чл. 5, ал. 1, т. 3 от Наредбата за ОВОС и във връзка с чл. 22г, ал. 4 от Закона за подземните богатства, като отделно приложение към информацията за преценяване необходимостта от ОВОС е необходимо да представите Предложение за управление на минните отпадъци.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000194 „Река Чая“.

Копие на писмото е изпратено до Община Асеновград, БД ИБР-Пловдив и Министерство на енергетиката

Отговорено от РИОСВ-Пловдив на 13.01.2023г.